Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10191

4. Tartalom 4.1 Az elsősegélynyújtó és orvosi egészségügyi készletek tartalmának meghatározásakor különböző tényezőket kell figyelembe venni. Az alábbiakban a repülőgép fedélzetén szállítandó elsősegélynyújtó és orvosi egészségügyi készlet(ek) általános tartalmát ismertetjük. 4.1.1 Elsősegélynyújtó készlet – elsősegély-nyújtási kézikönyv – „Túlélők által használt föld–levegő látjelek” a 12. Annex alapján – sérülések ellátására szolgáló egészségügyi anyagok – szemcseppek – orrváladék oldó permet(szóró)k – rovarirtó illetve riasztó szerek – szemkenőcs – égési sérülések kezelésére szolgáló kenőcs 2007/70/II. szám – vízzel keverhető fertőtlenítő és bőrtisztító anyag – kiterjedt égési sérülések kezelésére szolgáló anyagok – szájon át bevehető tabletták a következők szerint: érzéstelenítő, görcsoldó, a központi idegrendszert élénkítő, keringést serkentő, koszorú-ér tágító, egyensúlyi zavarok valamint hasmenés elleni orvosságok – műanyagcső a mesterséges lélegeztetéshez – műanyag csonttörés rögzítő. 4.1.2 Orvosi egészségügyi készlet Gyógyászati felszerelések – egy pár steril sebészeti kesztyű – vérnyomásmérő – sztetoszkóp (mellkas hallgató) – steril ollók – ércsipeszek – érkötő és szorító kötések – steril sebvarró felszerelés – egyszer használható fecskendő és orvosi tű – egyszer használható sebészeti szike (nyél és penge) Gyógyszerek – koszorúér tágítók – fájdalomcsillapítók – hasmenés elleni és bélfertőtlenítők – allergia elleni gyógyszerek – nyugtatók – görcsoldók – keringés serkentők – kábító gyógyszer injekció formájában (ahol ez az illetékes hatóság előírásaival összhangban van) – lélegzés serkentő tüdőtágító injekció formájában Megjegyzés: Az Egyesült Nemzetek Szervezete Kábítószerekről tartott 1961 márciusi konferenciáján határozatot fogadtak el, amelynek 32. cikkelye külön előírásokat tartalmaz a nemzetközi légiforgalomban üzemeltetett légijármű fedélzetén szállított orvosi egészségügyi készletek kábító gyógyszereiről. 2007/70/II. szám C. Melléklet Repülőgép teljesítmény üzemeltetési korlátozások – 1. példa Cél és tárgykör A következő példa célja az 5. fejezet előírásainak megfelelő teljesítmény szintek alkalmazásának bemutatása az alábbiakban ismertetett repülőgép típusok esetében. A 6. Annex 1949 július 14-én hatályba lépett nemzetközi előírásai és ajánlott gyakorlati eljárásai hasonló meghatározásokat tartalmaztak, mint amelyeket egyes szerződő államok saját országos teljesítmény előírásaikban alkalmaztak. A polgári szállító repülőgépek döntő többségét ezen előírásoknak megfelelően gyártották és üzemeltetik. Ezek a repülőgépek dugattyús, közöttük turbó-feltöltéses motorokkal rendelkeznek. Közéjük tartoznak a kettő és négy motoros repülőgépek, amelyek tömege körülbelül 4200 kg-tól 70 000 kg-ig terjed, átesési sebesség tartományuk 100– 175 km/h (55–95 csomó) között és szárny felület terhelésük hozzávetőlegesen 120–360 kg/m2 között van. Utazósebességük több mint 555 km/h (300 csomó). Ezeket a repülőgépeket igen különböző repülési magasságokon, levegő hőmérsékleti és páratartalom körülmények között üzemeltetik. A későbbiek folyamán ezt a teljesítmény előírást alkalmazták illetve használták fel az un. első generációs gázturbinás légcsavaros és sugárhajtóműves repülőgépek minősítésének kidolgozásához. Bár csak a múlt tapasztalatai igazolhatják azt a tényt, hogy a jelen példa érzékelteti az 5. fejezetben található nemzetközi előírások és ajánlott gyakorlati eljárások alapján szükséges teljesítmény szintet, a példa alkalmazhatónak látszik nagyon különféle repülőgép jellemzők és légköri körülmények esetében. Mindazonáltal a példát a magas külső légköri hőmérséklet körülményei között fenntartással kezeljék. Bizonyos különleges esetekben főként az akadályok miatt korlátozott felszállási repülési pálya vonatkozásában kívánatosnak találták a további hőmérséklet és/vagy páratartalom jellemzők figyelembevételét. A jelen példának nem célja a rövid felszállópályát igénylő (STOL) vagy függőlegesen felszálló (VTOL) repülőgépekre történő alkalmazás. A példa időjárástól független meteorológiai körülmények között történő alkalmazhatóságának megállapítására nem készült részletes vizsgálat és ezért ennek helyességét nem bizonyították olyan üzemeltetési körülmények között, amikor alacsony elhatározási magasságokat valamint ezzel együtt alacsony repülőtér üzemeltetési minimumhoz szükséges módszereket és eljárásokat alkalmaznak.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes